ປາກິສຖານ ໃຫ້ການຢືນຢັນ ກ່ຽວກັບການຈັບໂຕ ຜູ້ບັນຊາການ ອະວຸໂສຄົນນຶ່ງ ຂອງກຸ່ມທາລີບານ
ຂ່າວສຳຄັນອື່ນໆ: ພວກທາລີບານ ໃຊ້ພົລເຮືອນ ບັງລູກປືນໃຫ້ຕົນ ໃນອັຟການິສຖານ; ກຳປັ່ນຣົບ ສະຫະຣັດ ຝູງນຶ່ງ ເຂົ້າແວ່ຈອດທີ່ຮົງກົງ ທັງໆທີ່ໄດ້ເກີດການຂ
ກອງທັບປາກິສຖານ ໄດ້ໃຫ້ການຢືນ ຢັນວ່າ ຜູ້ບັນຊາການ ຄົນສຳຄັນຂອງ ກຸ່ມທາລີບານ MULLAHABDUL GHANI BARADA ກຳລັງຖືກຄຸມຂັງ ໂດຍເຈົ້າໜ້າທີ່ປາກິສຖານ ຖແລງການສະບັບນຶ່ງຂອງກອງທັບປາກິສຖານທີ່ນຳອອກເຜີຍແຜ່ ໃນວັນພຸດມື້ນີ້ ກ່າວວ່າການດຳເນີນຂັ້ນຕອນຢ່າງລະ ອຽດ ກ່ຽວກັບ ການຊີ້ໂຕ ສະແດງໃຫ້ເຫັນວ່າ ນາຍBARADA ແມ່ນຮວມຢູ່ໃນ ບັນດາພວກ ທີ່ຖືກຈັບ ຫລາຍໆຄົນ ເມື່ອໄວໆມານີ້ ເຈົ້າໜ້າທີ່ ສະຫະຣັດ ແລະປາກິສຖານ ກ່າວວ່າ ນາຍ BARADA ຖືກຈັບທີ່ນະຄອນກາຣາຈີ ໃນການປະຕິບັດງານຮ່ວມ ທີ່ພົວພັນກັບ ເຈົ້າໜ້າທີ່ສືບລັບຂອງປະ ເທດທັງສອງ MULLAH ABDUL GHANI BARADA ຊຶ່ງເປັນຄົນສັນຊາດອັຟການິສ ຖານນັ້ນ ກຳຕຳແໜ່ງ ທີ່ສຳຄັນສຸດ ອັນດັບ 2 ຂອງກຸ່ມທາລີບານຮອງຈາກຜູ້ກໍ່ຕັ້ງກຸ່ມທາ ລີບານ MULLAH MUHAMMAD OMAR ເຈົ້າໜ້າທີ່ເວົ້າເຖິງຜູ້ກ່ຽວວ່າ ເປັນສະມາ ຊິກ ກຸ່ມທາລີບານ ທີ່ສຳຄັນສຸດ ທີ່ໄດ້ຖືກຈັບນັບແຕ່ສົງຄາມໃນອັຟການິສຖານ ເລີ້ມຂຶ້ນ ໃນທ້າຍປີ 2001 ເຈົ້າໜ້າທີ່ທະຫານຄົນນຶ່ງຂອງ ອັຟການິສຖານ ກ່າວວ່າພວກນັກຣົບທາລີບານ ໄດ້ໃຊ້ພົລເຮືອນ ເປັນເຄື່ອງກຳບັງ ລູກປືນຫລາຍ ຂຶ້ນ ຂະນະທີ່ກຳລັງຂອງ ອົງການນາໂຕ້ ແລະ ອັຟການິສຖານພວມບຸກຄືບໜ້າໃນການເປີດສາກບຸກໂຈມຕີຄັ້ງໃຫຍ່ ຢູ່ໃນແຂວງ HELDMAND ໃນພາກໃຕ້ ອັຟການິສຖານ ນາຍພົນMOHIU DIN GHORI ຜູ້ບັນຊາການ ທະຫານອັຟກາ ນິສຖານ ກ່າວໃນວັນພຸດມື້ນີ້ວ່າໄດ້ມີການ ສັງເກດເຫັນ ພວກນັກຣົບ ທາລີບານ ສັ່ງໃຫ້ພວກ ແມ່ຍິງ ແລະເດັກນ້ອຍຂຶ້ນໄປຢືນຢູ່ ເທິງຫລັງຄາ ເຮືອນ ຂະນະທີ່ພວກຫົວຮຸນແຮງ ຍິງປືນອ້ອມຂ້າງພວກເຂົາ ພວກຜູ້ບັນຊາການ ທະຫານ ຂອງອົງການນາໂຕ້ ໄດ້ສັ່ງໃຫ້ທຳການປົກປ້ອງຄຸ້ມຄອງພົລເຮືອນ ໃນລະຫວ່າງ ການເປີດສາກ ບຸກໂຈມຕີເມືອງ MARJAHຫົວເມືອງ ທີ່ມີປະຊາຊົນ 80 ພັນຄົນ ອາສັຍຢູ່ ແລະເປັນທີ່ໝັ້ນເກົ່າຂອງພວກກະບົດ ທາລີບານ ກຸ່ມປົກປ້ອງສິດທິມະນຸດ AMNESTY INTERNATIONAL ຫລືອົງການ ນິຣະໂທດກັມສາກົນ ກ່າວວ່າ ພົລເຮືອນ ອັຟການິສຖານ ຫລາຍພັນຄົນໄດ້ຕົກຢູ່ ໃນລະຫວ່າງກາງ ຂອງການສູ້ຣົບກັນ ກຳປັ່ນຣົບຝູງນຶ່ງຂອງສະ ຫະຣັດໄດ້ເຂົ້າຈອດທີ່ຮົງກົງ ທ່າມກາງຄວາມ ເຄັ່ງຕຶງ ທີ່ເພີ້ມທະວີຂຶ້ນ ລະຫວ່າງຈີນແລະສະ ຫະຣັດ ກ່ຽວກັບບັນຫາໃນດ້ານ ການຄ້າແລະ ດ້ານການທູດ ກຳປັ່ນຣົບ 5 ລຳທີ່ນຳພາໂດຍ ກຳປັ່ນບັນທຸກເຮືອບິນ USS NIMITZ ໄດ້ເດີນທາງ ໄປເຖິງຮົງກົງໃນວັນພຸດມື້ນີ້ ຕາມໝາຍກຳນົດ ການຢຸດແວ່ຢ້ຽມຢາມ ຖແລງຂ່າວສະບັບນຶ່ງທີ່ນຳອອກເຜີຍແຜ່ ໂດຍກຳປັ່ນ ບັນທຸກເຮືອບິນ NIMITZ ກ່າວວ່າ ພວກທະຫານເຮືອຫລາຍກວ່າ 5 ພັນຄົນ ຈາກກຳປັ່ນຣົບ ທັງ 5 ລຳຂອງສະຫະຣັດ ຈະຂຶ້ນຝັ່ງ ໄປຢ້ຽມຢາມແລະເຮັດກິຈການຕ່າງໆ ໃນຮົງກົງ ພົນເຮືອຕຣີ JOHN MILLER ຜູ້ບັນຊາການກອງກຳປັ່ນຣົບ ໂຈມຕີກຸ່ມນີ້ ກ່າວວ່າ ການຢຸດແວ່ ເປັນເວລາ 4 ມື້ດັ່ງກ່າວແມ່ນເປັນການຢຸດແວ່ ຕາມປົກກະຕິ ການຢຸດແວ່ ຢ້ຽມຢາມທີ່ວ່ານີ້ ມີຂຶ້ນທັງໆທີ່ປັກກິ່ງໄດ້ຂູ່ວ່າ ຈະໂຈະການຮ່ວມມື ໃນການແລກປ່ຽນ ທາງທະຫານ ກັບສະຫະຣັດຫລັງຈາກວໍຊິງຕັນ ໄດ້ປະກາດ ຂາຍອາວຸດ ໃນມູນຄ່າ 6 ພັນ 400 ລ້ານໂດລາໃຫ້ແກ່ໃຕ້ຫວັນ ທີ່ຈີນອ້າງວ່າ ເປັນດິນແດນ ສ່ວນນຶ່ງຂອງຕົນນັ້ນ ສານອຸທອນຂອງມາເລເຊັຽໄດ້ປະຕິ ເສດ ຕໍ່ການຮ້ອງຂໍຂອງທ່ານ ANWAR IBRA HIM ຜູ້ນຳພັກຝ່າຍຄ້ານຂອງມາເລເຊັຽ ທີ່ຢາກ ໃຫ້ ຍົກເລີກຂໍ້ຫາຕໍ່ທ່ານ ໃນຖານຮ່ວມເພດກັບ ຜູ້ຊາຍດ້ວຍກັນນັ້ນ ທ່ານ ANWAR ໄດ້ຖືກ ກ່າວຫາວ່າ ມີເພດສັມພັນ ກັບອະດີດຜູ້ຊ່ອຍຂອງທ່ານ ທີ່ເປັນຜູ້ຊາຍດ້ວຍກັນ ໃນປີ 2008 ທະນາຍຄວາມ ຂອງທ່ານກ່າວວ່າຄະດີນີ້ ແມ່ນພາກສ່ວນນຶ່ງ ໃນການວາງແຜນ ຂອງຣັຖບານ ທີ່ຈະເຮັດໃຫ້ ອາຊີບທາງດ້ານການເມືອງຂອງທ່ານ ສິ້ນສຸດລົງ ການຕັດສິນ ຂອງສານອຸທອນມີຂຶ້ນບໍ່ເທົ່າໃດຊົ່ວໂມງຫຼັງຈາກໄດ້ມີການເດີນຂະບວນ ປະທ້ວງຄັ້ງໃຫຍ່ຕໍ່ຕ້ານການຮຽກຮ້ອງ ເມື່ອບໍ່ດົນມານີ້ ຂອງບັນດາສະມາຊິກ ສະພາແຫ່ງຊາດຂອງອອສ ເຕຣເລັຽ ທີ່ຢາກໃຫ້ຍົກເລີກ ຂໍ້ຫາເຫລົ່ານີ້ ຕໍ່ທ່ານ ANWAR ມີຫລາຍໆຮ້ອຍຄົນ ໄດ້ໄປ ໂຮມຊຸມນຸມກັນ ຢູ່ນອກສະຖານທູດ ອອສເຕຣເລັຽ ໃນນະຄອນຫລວງກວາລາລັມເປີ ໂດຍພາກັນ ຖືປ້າຍຄຳຂວັນ ຮຽກຮ້ອງໃຫ້ ອອສເຕຣເລັຽຢ່າເຂົ້າມາຍຸ່ງກ່ຽວ ໃນກິຈການ ພາຍໃນ ຂອງມາເລເຊັຽ ທ່ານ ANWARໄດ້ຖືກນຳໂຕຂຶ້ນສານ ໃນຕົ້ນເດືອນນີ້ ເຈົ້າໜ້າທີ່ອະວຸໂສທ່ານ ນຶ່ງຂອງສະຫະຣັດ ກຳລັງພົບປະ ກັບປະທາ ນາທິບໍດີຊີເຣັຽ ທ່ານ BASHAR AL-ASSADໃນວັນພຸດມື້ນີ້ ນຶ່ງມື້ຫລັງຈາກ ປະທານາທິບໍດີ ສະຫະຣັດທ່ານ BARACK OBAMAໄດ້ແຕ່ງ ຕັ້ງ ເອກອັຄຣັຖທູດສະຫະຣັດ ປະຈຳຊີເຣັຽ ຄົນ ທຳອິດ ນັບແຕ່ປີ 2005ເປັນຕົ້ນມາ ທ່ານ WILLIAM BURNS ເຈົ້າໜ້າທີ່ ອະວຸໂສ ຂອງກະຊວງ ການຕ່າງປະເທດສະຫະຣັດ ກຳລັງພົບປະ ກັບປະທານາທິບໍດີຊີເຣັຽ ທີ່ນະ ຄອນຫຼວງ DAMASCUS ໃນມື້ວານນີ້ ທຳນຽບຂາວ ໄດ້ແຕ່ງໃຫ້ ທ່ານ ROBERT FORD ນັກການທູດອາຊີບທີ່ຮັບໜ້າທີ່ ມາເປັນເວລາດົນນານ ໃຫ້ເປັນ ເອກອັຄຣັຖທູດ ສະຫະຣັດ ປະຈຳຊີເຣັຽ ສະພາສູງ ສະຫະຣັດ ຕ້ອງໄດ້ໃຫ້ການ ອະນຸມັດ ຕໍ່ການແຕ່ງຕັ້ງ ດັ່ງກ່າວນີ້ ທ່ານFORD ທີ່ປາກ ພາສາອາຣັບ ໄດ້ຢ່າງຫລຽນໄຫລນັ້ນ ເວລານີ້ ຮັບໜ້າທີ່ ເປັນຜູ້ຊ່ອຍເອກອັຄຣັຖທູດ ສະຫະຣັດ ປະຈຳອີຣັກ ນອກນັ້ນ ທ່ານຍັງເຄີຍຮັບໜ້າທີ່ເປັນເອກອັຄຣັຖທູດ ສະຫະຣັດ ປະຈຳອາລຈີເຣັຽ ແຕ່ປີ 2006 ຫາປີ 2008 ທຳນຽບຂາວກ່າວວ່າ ການແຕ່ງຕັ້ງ ທ່ານ FORD ແມ່ນສແດງໃຫ້ເຫັນເຖິງຄວາມໝາຍໝັ້ນຕັ້ງໃຈ ຂອງຣັຖບານ ປະທານາທິບໍດີ OBAMA ທີ່ຈະສ້າງ ຄວາມກ້າວໜ້າໃຫ້ແກ່ຜົນປໂຍດ ຂອງສະຫະຣັດ ໂດຍປັບປຸງ ການຕິດຕໍ່ສື່ສານ ກັບຣັຖບານ ແລະປະຊາຊົນຊາວຊີເຣັຽ ເຈົ້າໜ້າທີ່ຣັດເຊັຽຄົນນຶ່ງ ກ່າວ ວ່າ ການຈັດສົ່ງ ຣະບົບລູກສອນໄຟຕໍ່ຕ້ານອາກາສ ຍານ ໄປໃຫ້ອີຣ່ານ ໄດ້ມີການຊັກຊ້າ ຍ້ອນບັນຫາ ທາງດ້ານເທັກນິກ ໃນວັນພຸດມື້ນີ້ ສື່ມວນຊົນ ຂອງທາງການ ຣັດເຊັຽ ໄດ້ອ້າງຄຳເວົ້າ ຂອງທ່ານALEXANDER FOMIN ທີ່ກ່າວວ່າ ການຈັດສົ່ງ ຣະບົບດັ່ງກ່າວ ໄປໃຫ້ອີຣ່ານຈະມີຂຶ້ນເວລາໃດ ທີ່ບັນຫາ ໄດ້ຮັບການແກ້ໄຂແລ້ວ ທ່ານບໍ່ໄດ້ໃຫ້ ລາຍລະອຽດໃດໆກ່ຽວກັບວ່າ ຈະໃຊ້ເວລາ ອີກ ດົນປານໃດ ອີຣ່ານໄດ້ຈົ່ມວ່າ ກ່ຽວກັບການທີ່ມົສກູບໍ່ສາມາດ ຈັດສົ່ງຣະບົບ ຕໍ່ຕ້ານອາກາສຍານ S-300 ໄປໃຫ້ຕົນ ຕາມຂໍ້ຕົກລົງສະບັບປີ 2007 ເຈົ້າໜ້າທີ່ອີຣ່ານ ໄດ້ກ່າວຊີ້ແນະວ່າ ການຊັກຊ້າທີ່ເກີດຂຶ້ນ ແມ່ນເນື່ອງມາຈາກ ຄວາມກົດດັນຂອງສະຫະຣັດແລະອິສຣາແອລ ປະເທດທັງສອງໄດ້ຄັດຄ້ານ ຢ່າງແຂງຂັນ ຕໍ່ການຂາຍ ຣະບົບລູກສອນໄຟຕໍ່ຕ້ານອາກາສຍານ ທີ່ຍິງຈາກ ພາກພື້ນດິນ ຊຶ່ງອາດຈະຖືກນຳໃຊ້ ໃນການຮັບມືກັບການໂຈມຕີທາງອາກາດຕໍ່ ສະຖານທີ່ນິວເຄລັຽ ຂອງອີຣ່ານນັ້ນ ຜົນການແຂ່ງຂັນ ກິລາໂອລິມປິກລະດູໜາວ ທີ່ແວນຄູເວີ ມາຮອດ ວັນອັງຄານ ວານນີ້ ປະເທດທີ່ນຳໜ້າໃນການໄດ້ຮັບຫລຽນ ຫລາຍກວ່າໝູ່ ກໍແມ່ນເຢັຽຣະມັນ ຊຶ່ງໄດ້ຮັບ 9 ຫລຽນ ມີຫລຽນຄຳ3 ຫລຽນ ຫລຽນເງິນ 4 ຫລຽນ ແລະຫຼຽນທອງແດງ 2 ຫລຽນ ເຢັຽຣະ ມັນໄດ້ຫລຽນຄຳທໍ່ກັນກັບ ເກົາຫລີໃຕ້ ແລະ SWITZERLAND ສ່ວນສະຫະຣັດໄດ້ຫລາຍອັນດັບສອງ ຄືໄດ້ທັງໝົດ 8 ຫລຽນ ເປັນຫລຽນ ຄຳ 2 ຫລຽນ ຫລຽນເງິນ 2ຫລຽນ ແລະຫລຽນທອງແດງ 4 ຫລຽນ ສະຫະຣັດ ຝຣັ່ງ ການາດາ ແລະສະວີເດັນຕ່າງກໍໄດ້ຫລຽນຄຳ ປະເທດລະ 2 ຫລຽນ ຮອງຈາກສະຫະຣັດ ກໍແມ່ນຝຣັ່ງທີ່ໄດ້ຫລຽນທັງໝົດ 7 ຫລຽນ ໃນນັ້ນ ເປັນຄຳ 2 ຫລຽນ, ເງິນ 1 ຫລຽນ ແລະທອງແດງ 4ຫລຽນ ສ່ວນການາດາ ປະເທດເຈົ້າພາບມາໃນອັນດັບ 4 ໄດ້ຫລຽນຄຳ 2 ຫລຽນຫລຽນເງິນ 2 ຫລຽນແລະຫລຽນທອງແດງ 1 ຫລຽນ ເປັນທັງໝົດ 5 ຫລຽນ ເກົາຫລີໃຕ້ແລະ SWITZERLAND ໄດ້ 4 ຫລຽນຄືທີ່ໄດ້ເວົ້າວ່າ ເປັນ ຄຳ 3 ຫລຽນອີກຫລຽນນຶ່ງນັ້ນ ເກົາຫລີໃຕ້ໄດ້ຫລຽນເງິນ ສ່ວນ SWITZER LAND ໄດ້ຫລຽນທອງ ແດງ ຈີນມາໃນອັນດັບ 7 ໄດ້ຫລຽນຄຳ 1 ຫລຽນ, ເງິນ 1 ຫລຽນ ແລະທອງ ແດງ 1 ຫລຽນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ